|  |
| --- |
| **ГАРАНЦИЈСКИ ФОНД** |
| **АУТОНОМНЕ ПОКРАЈИНЕ ВОЈВОДИНЕ** |
|  **Број: 01-VI/9-4** |
| **Датум: 3.03.2022. године** |
| **Н О В И С А Д** |
|  |

На основу члана 13. Статута Гаранцијског фонда Аутономне Покрајине Војводине (,,Службени лист АПВ`` број 03/04 и 02.05) и Закључка Одбора за економска питања и буџет Покрајинске владе бр. 127-06-110/2020-01 од 27. априла 2020. године и Одлуке бр. 01-V/79-1 Управног одбора Гаранцијског фонда Аутономне Покрајине Војводине на 9. седници, одржаној 3.03.2022. године Управни одбор је донео

**О Д Л У К У**

**I**

Продужава се **Конкурс за финансијску подршку привредним субјектима за обезбеђење кредита намењених подршци привредним субјектима за одржавање ликвидности (конкурс за обртна средства) услед пандемије COVID – 19,** привредним друштвима (микро, малим и средњим), предузетницима, земљорадничким задругама и регистрованим пољопривредним газдинствима са територије Аутономне Покрајине Војводине, гарантног потенцијала од 200 милиона динара и гласи:

**КОНКУРС** **ЗА ОДРЖАВАЊЕ ЛИКВИДНОСТИ (КОНКУРС ЗА ОБРТНА СРЕДСТВА)**

**УСЛЕД ПАНДЕМИЈЕ COVID – 19**

**1.**

Основни циљ издавања гаранција Гаранцијског фонда АП Војводине је стварање предуслова за лакши приступ кредитним линијама банака, под повољнијим условима у односу на тржишне, а које су намењене за кредитирање, **привредним друштвима (микро, малим и средњим), предузетницима, земљорадничким задругама и регистрованим пољопривредним газдинствима**, ради обезбеђења недостајућих финансијских средстава за **одржавање ликвидности (за обртна средства) услед пандемије COVID – 19**.

**2.**

**Oсновни услов за издавање Гаранција, односно за реализацију ових кредита је да привредни субјекат, у периоду од 15.03.2020. године па до истека три месеца након пуштања средстава у коришћење, не смањује број запослених више од 10%, не рачунајући запослене који су са привредним субјектом у приватном сектору закључили уговор о раду на одређено време пре 15.03.2020. године за период који се завршава у наведеном временском оквиру.**

Услов који морају да испуне подносиоци пријава је да нису у тешкоћама, односно да над њима није покренут стечајни поступак, да се над њима не спроводи поступак за унапред припремљени план реорганизације или да на снази нису мере из унапред припремљеног плана реорганизације (УППР), да се над њиме не спроводи план реорганизације или да на снази нису мере из плана реорганизације, финансијско реструктурирање или поступак ликвидације.

Реализација Конкурса вршиће се преко Гаранцијског фонда АП Војводине и пословних банака, а најкасније **до 31. децембра 2022. године.**

**3.**

Право учешћа на Конкурсу имају **привреднa друштвa (микро, малa и средњa), предузетници, земљорадничке задруге** и **регистрована пољопривредна газдинства**, који испуњавају следеће услове:

* **Привреднa друштвa (микро, малa и средњa), земљорадничке задруге и предузетници:**
* Пословно седиште на територији Аутономне Покрајине Војводине;
* Oстали минимални услови дефинисани актима пословне политике Банке и Фонда и условима који су наведени у конкретном Конкурсу.
* **Физичка лица - носиоци регистрованих породичних пољопривредних газдинстава**, морају да испуњавају и следеће минималне услове:
* Пребивалиште на територији Аутономне Покрајине Војводине;
* Отворен наменски текући рачун у пословној банци и пријављен Управи за аграрна плаћања као наменски текући рачун регистрованог породичног пољопривредног газдинства.

**4.**

По овом Конкурсу гарантоваће се за кредите одобрене **привредним субјектима, који своју пословну активност обављају на територији АПВ, а ради обезбеђења обртних средстава за одржавање текуће ликвидности у циљу редовног измиривања обавеза према пословним партнерима, запосленима и држави.**

Одобрена средства се могу користити за одржавање текуће ликвидности и набавку обртних средстава (за измиривање обавеза према добављачима за набављени материјал, гориво, сировине, за допуну залиха, за сезонске потребе, за измирење обавеза према држави, за зараде као и сва друга плаћања којима се омогућава одржавање текуће ликвидности, **осим за рефинансирање кредита код пословних банака, Фонда за развој и других финансијских организација** ).

Издавање Гаранције се може одобрити и ако је у званичним финансијским извештајима привредног субјекта за једну од последње две године, исказан нето губитак али је остварен пословни добитак.

Учесници Конкурса своју заинтересованост за одобрење кредита и издавање гаранција изражавају путем подношења Пријаве на Конкурс за одобравање Гаранције.

**5.**

Фонд ће одобравати Гаранције за кредите одобрене у динарима или деноминираним у ЕУР-има у складу са пословном политиком Банке и Фонда, на износ до **100 % укупног потраживања Банке по кредиту** (главни дуг увећан за редовну камату и евентуалну затезну камату).

Банка и Фонд ће у смислу члана 1. овог Конкурса учесницима из члана 3. овог Конкурса одобравати кредите у динарима или деноминираним у ЕУР-има и издавати гаранције под следећим условима:

* **Износ одобреног кредита:** у складу са кредитном способношћу, од минимално **ЕУР 5.000,00** до максимално **ЕУР 100.000,00** у динарској противвредности по средњем курсу НБС на дан пуштања кредита у течај;
* **Рок отплате кредита:** до 36 месеци који укључује грејс период до дванаест месеци, укупно трајање кредита је до 12 месеци грејс периода и до 24 месеца отплате;
* **Грејс период**: до 12 месеци, који је укључену рок отплате кредита (камата се обрачунава и наплаћује у току грејс периода;
* **Номинална каматна стопа:** пројектована каматна стопа је 1% на годишњем нивоу, односно најнижа каматна стопа коју одобри пословна банка;
* **Учешће:** у складу са пословном политиком банке;
* **Пуштање кредита у коришћење:** врши се уплатом на рачун клијента, по званичном средњем курсу НБС на дан пуштања кредита у коришћење;
* **Отплата кредита:** по истеку грејс периода у једнаким месечним ануитетима/ратама и то у динарској противвредности ЕУР по средњем курсу НБС на дан отплате;
* **Накнада Банке за обраду кредитног захтева**: у складу са пословном политиком Банке;
* **Накнада за превремену отплату:** 0%;
* **Накнада за мониторинг:** 0 %.

**6.**

Инструменти обезбеђења уредног враћања доспелих обавеза према Банци и Фонду су:

* **Обавезни инструмент обезбеђења:**
* бланко сопствене менице корисника кредита за Банку и Фонд;
* **Остали инструменти обезбеђења:**
* садужништво повезаних лица или осталих правних лица или;
* хипотека 1. реда на пољопривредном земљишту без терета, у минималном односу у вредности 1:1,2 на гарантовани износ (главни дуг увећан за редовну камату) конституисана у корист Банке (главни дуг увећан за редовну каматуи евентуалну затезну камату) и у корист Фонда (главни дуг увећан за редовну камату и евентуалну затезну камату као и за накнаду за издавање гаранције), а у сразмери са процентом гарантовања; или
* хипотека 1. реда на стамбено/пословном објекту у минималном односу 1:1,2 на гарантовани износ (главни дуг увећан за редовну камату), конституисана у корист Банке (главни дуг увећан за редовну каматуи евентуалну затезну камату) и у корист Фонда (главни дуг увећан за редовну камату и евентуалну затезну камату као и за накнаду за издавање гаранције), а у сразмери са процентом гарантовања;
* Банка, Фонд и Клијент могу уговорити и друга средства обезбеђења уредног враћања доспелих обавеза.

**7.**

**Провизија за издавање гаранције** износи 0,5 % годишње од номиналног износа гаранције и плаћа се пре издавања гаранције. Свака наредна провизија обрачунава се годишње, у периоду од 01.-15.09. текуће године, на остатак гарантованог дуга и плаћа у року од 10 дана од дана пријема обрачуна - фактуре.

На име покрића **трошкова спровођења Конкурса**, учесник уплаћује једнократну накнаду која износи 0,5% од номиналног износа гаранције, а не мање од 8.000,00 динара, на текући рачун Фонда (укључена накнада за коришћење услуга кредитног бироа и трошкови обраде захтева за издавање гаранције).

Конкурс остаје отворен до искоришћења гарантног потенцијала или **до 31.12.2022 године** .

**8.**

Захтев за одобравање кредита и Пријава на Конкурс за одобравање гаранције са докуметацијом подноси се:

* у свим пословним јединицама Банака, на територији АП Војводине, које су са Фондом закључиле споразум о пословној сарадњи или
* непосредно Гаранцијском фонду АП Војводине.

Непотпуни и неблаговремени захтеви за одобрење кредита и гаранције неће бити узети у разматрање.

Додатне информације могу се добити на телефоне: (021) 489-37-00, или упитом путем мејла: garancije@garfond.rs, као и у свим пословним јединицама банака које су са Фондом закључиле Споразум о пословној сарадњи.

Текст Конкурса, неопходна документација која се прилаже уз Захтев, документација неопходана за заснивање хипотеке, списак области које ће се кредитирати, списак Банака кредитора, као и подаци о текућим рачунима Фонда објављени су на сајту Гаранцијског фонда АП Војводине: [www.garfond.rs](http://www.garfond.rs).

**9.**

**Текст Kонкурсa за финансијску подршку привредним субјектима за одржавање ликвидности (конкурс за обртна средства) услед пандемије COVID – 19** намењен привредним друштвима (микро, малим и средњим), предузетницима, земљорадничким задругама и регистрованим пољопривредним газдинствима са територије Аутономне Покрајине Војводине, стручне службе Фонда објавиће на сајту Гаранцијског фонда АП Војводине.

**10.**

Саставни део ове Одлуке чини Неопходна документација апликаната.

###  II

Текст Kонкурсa за финансијску подршку привредним субјектима за одржавање ликвидности (конкурс за обртна средства) услед пандемије COVID – 19, објавити на сајту Гаранцијског фонда АП Војводине.

###  III

Саставни део ове Одлуке чини Неопходна документација апликаната.

**Председник Управног одбора**

Цвијо Мрђен, с.р.

**НЕОПХОДНА ДОКУМЕНТАЦИЈА АПЛИКАНАТА**

**ФИЗИЧКА ЛИЦА**

- Носиоци регистрованих породичних пољопривредних газдинстава –

**А) СТАТУСНА ДОКУМЕНТАЦИЈА**

* **Фотокопију потврде o** активном статусу газдинства;
* **Доказ о регистрованој сетвеној структури** код Министарствa финансија и привреде управа за трезор;
* **Доказ о отвореном рачуну**, као наменском рачуну регистрованог пољопривредног газдинства.
* **Изјава о пoвезаним лицима** (www.garfond.rs);

**Б) ОСТАЛА ДОКУМЕНТАЦИЈА**

* **Пријавa** **на Конкурс** Фонда за одобравање гаранције (www.garfond.rs);
* **Потврду Пореске управе** да су измирене све пореске обавезе до дана подношења Захтева;
* **Фотокопије личних карата** подносиоца Захтева и чланова домаћинства (обе стране) или чиповани изводи личне карте;
* **Потврда о приходима** чланова породичног домаћинства;
* **Потврде пословних банака** о износу промета и просека динарских и девизних рачуна за претходну годину и за текућу годину до дана подношења Захтева или изводи са рачуна;
* **Последња три рачуна ЕПСа** и доказ о измирењу истих;
* **Доказ о уплати трошкова спровођења Конкурса**
* Потписана и оверена **сагласност за повлачење извештаја Кредитног бироа**.

Фонд и Банка могу тражити и додатну документацију ако процене да је то неопходно у процесу одлучивања.

**НЕОПХОДНА ДОКУМЕНТАЦИЈА АПЛИКАНАТА**

# ПРИВРЕДНА ДРУШТВА, ПРЕДУЗЕТНИЦИ И ЗЕМЉОРАДНИЧКЕ ЗАДРУГЕ

#

**А) СТАТУСНА ДОКУМЕНТАЦИЈА**

* **Фотокопија акта о оснивању и Статута**;
* **Фотокопија Решења о регистрацији** привредног субјеката, Агенције за привредне регистре;
* **Оверен потпис лица овлашћених за заступање** (ОП образац) и фотокопија Одлуке о именовању лица овлашћених за заступање;
* **Фотокопија картона депонованих потписа текућих рачуна банака** (за банке код којих има отворене текуће рачуне);
* **Фотокопија Извода из пореске евиденције са пореским бројем** (ПИБ), уколико ПИБ није садржан у Решењу o регистрацији привредног субјеката, Агенције за привредне регистре;
* **Фотокопија извода из Регистра пољопривредних газдинства**(уколико је регистровано газдинство);
* **Изјава о пoвезаним лицима** (www.garfond.rs);

**Б) ОСТАЛА ДОКУМЕНТАЦИЈА**

* **Пријавa на Конкурс** **Фонда** за одобравање гаранције (www.garfond.rs);
* **Фотокопија комплетних Финансијских извештаја за последње две године** (Биланс стања и Биланс успеха, уколико воде двојно књиговодство);
* **Бруто биланс** за месец који предходи подношењу Пријаве;
* **Фотокопија консолидованих финансијских извештај**а уколико подносилац захтева припада групи повезаних лица која подлеже законској обавези састављања истих;
* **Потврде пословних банака** код којих има отворене рачуне о оствареном промету и просечном стању на динарским и девизним рачунима, за претходну годину и за текућу годину до дана подношења захтева или изводи са рачуна;
* **Последња три рачуна ЕПСа** и доказ о измирењу истих;
* **Потврда Пореске управе** о измиреним обавезама по основу пореза и других јавних прихода;
* **Фотокопија личне/их карте/и власника и лица овлашћених за заступање** (или штампани подаци са читача електронске личне карте);
* **Доказ о уплати трошкова спровођења Конкурса**;
* Потписана и оверена **сагласност за повлачење извештаја Кредитног бироа.**

Фонд и Банка могу тражити и додатну документацију ако процене да је то неопходно у процесу одлучивања.

**НЕОПХОДНА ДОКУМЕНТАЦИЈА АПЛИКАНАТА**

**ПРЕДУЗЕТНИЦИ (ПАУШАЛЦИ)**

**А) СТАТУСНА ДОКУМЕНТАЦИЈА**

* **Фотокопија Решења о регистрацији** привредног субјеката, Агенције за привредне регистре;
* **Оверен потпис лица овлашћених за заступање** (ОП образац) и фотокопија Одлуке о именовању лица овлашћених за заступање (уколико их има);
* **Фотокопија картона депонованих потписа текућих рачуна пословних банака** (за банке код којих има отворене текуће рачуне);
* **Фотокопија Извода из пореске евиденције са пореским бројем** (ПИБ), уколико ПИБ није садржан у **Решењу o регистрацији привредног субјеката**, Агенције за привредне регистре;
* **Изјава о пoвезаним лицима** (www.garfond.rs);

**Б) ОСТАЛА ДОКУМЕНТАЦИЈА**

* **Пријавa на Конкурс Фонда** за одобравање гаранције (www.garfond.rs);
* **Фотокопија Финансијских извештаја за последње две године;**
* **Бруто биланс** за месец који предходи подношењу Пријаве;
* **Фотокопија консолидованих финансијских извештаја** уколико подносилац захтева припада групи повезаних лица која подлеже законској обавези састављања истих;
* **Потврде пословних банака** код којих има отворене рачуне о оствареном промету и просечном стању на динарским и девизним рачунима за претходну годину и за текућу годину до дана подношења захтева или изводи са рачуна;
* **Последња три рачуна ЕПСа** и доказ о измирењу истих;
* **Потврда Пореске управе** о измиреним обавезама по основу пореза и других јавних прихода;
* **Фотокопија личне карте власника** и лица овлашћених за заступање (или штампани подаци са читача електронске личне карте);
* **Доказ о уплати трошкова спровођења Конкурса**;
* Потписана и оверена **сагласност за повлачење извештаја Кредитног бироа.**

Фонд и Банка могу тражити и додатну документацију ако процене да је то неопходно у процесу одлучивања.

# **ДОКУМEНТАЦИЈА НЕОПХОДНА**

# **ЗА ЗАСНИВАЊЕ ХИПОТЕКЕ**

Апликант је неопходно да прибави:

* **Извод из земљишних књига** за непокретности које се налазе на подручју на којем су на снази земљишне књиге или **препис листа непокретности** надлежне службе за катастар непокретности за подручје на којем је устројен катастар непокретности у форми потпуног уписа сходно важећем пропису;
* **фотокопије (обе стране) / чиповани извод личних карата свих власника физичких лица**, односно сувласника непокретности или
* **Одлуку органа управљања о стављању хипотеке нанекретнину** (ако је власник правно лице), а уколико је залогодавац друго правно лице Решење о регистрацији привредног субјекта Агенције за привредне регистре, статут односно акт о оснивању и ОП образац;
* **фотокопија (обе стране) или чиповани извод личне карте супружника власника, односно супружника сувласника непокретности(ако је власник непокретности физичколице);**
* **процена тржишне вредности некретнине** извршена од стране овлашћеног судског вештака са списка банке, уписаног у Регистар сталних судских вештака за област пољопривреде, уколико је предмет хипотеке пољопривредно земљиште или за област грађевинарства, уколико је предмет хипотеке стамбено/пословни објекат, на основу решења Mинистарства правде или **процена тржишне вредности некретнине** извршена од стране Пореске управе